open-index/open-wikipedia-markdown huggingface dataset:
Dopravní podnik města Olomouce

**Dopravní podnik města Olomouce** (DPMO) je akciová spoločnosť, ktorá prevádzkuje mestskú hromadnú dopravu v Olomouci. Spoločnosť bola založená 29. marca 1994. Sídli na ulici Koželužskej 563/1 v Olomouci. Jediným akcionárom je mesto Olomouc. Akciová spoločnosť je právnym nástupcom štátneho podniku Dopravní podnik města Olomouce, ktorý bol rozhodnutím mestskej rady Olomouc z 24. novembra 1993 transformovaný na súčasnú právnu formu.

Koncom roka 2018 DPMO prevádzkovalo 25 autobusových liniek s celkovou dĺžkou 281 km a 5 električkových liniek s celkovou dĺžkou 45 km. V decembre 2018 mala spoločnosť DPMO 78 autobusov a 71 električiek, ktoré počas roka prepravili 57,5 ​​milióna cestujúcich.

## Organizačná štruktúra
Stav k 4. 2020.
### Predstavenstvo
* predseda predstavenstva: Jaromír Machálek
* podpredseda predstavenstva: Pavel Zatloukal
* členovia: Petr Kocourek, Jaroslav Michalík, Dalibor Přikryl

### Dozorná rada
* predseda dozornej rady: Vladimír Cigánek
* podpredseda dozornej rady: Jaromír Lošťák
* členovia:  Ladislav Stejskal, Otakar Bačák, Milan Feranec, Lubomír Nedvěd, Marek Zelenka

## Pozri aj
* električková doprava v Olomouci

## Referencie

* 

Kategória:Doprava v Olomouci
Kategória:Podniky v Olomouci
Kategória:Dopravné podniky v Česku
Kategória:Podniky založené v 1994
Ján Šikuta

JUDr. **Ján Šikuta**, PhD. (* 25. október 1960, Bratislava) je slovenský sudca. V rokoch 20042015 bol sudcom Európskeho súdu pre ľudské práva v Štrasburgu zvoleným za Slovensko, následne pôsobil ako sudca Najvyššieho súdu Slovenskej republiky. Od 20. mája 2020 pôsobil ako predseda Najvyššieho súdu SR.

## Životopis
Ján Šikuta vyštudoval v rokoch 19791983 právo na Právnickej fakulte Univerzity Komenského v Bratislave. V roku 1984 po rigoróznej skúške získal titul doktora práv (JUDr.), v roku 1985 absolvoval justičnú skúšku. V rokoch 19891991 absolvoval postgraduálne štúdium v odbore občianske právo na Právnickej fakulte Univerzity Karlovej v Prahe. Okrem toho v rokoch 19941995 absolvoval študijné pobyty na University of Oxford a John Abbott College v Quebecu, v rokoch 19962002 rovnako viaceré kurzy zamerané na ľudské práva a vyjednávanie organizované OSN. V rokoch 20062009 vyštudoval doktorandské štúdium na Paneurópskej vysokej škole v Bratislave s prácou *Vymožiteľnosť súdnych rozhodnutí*.

Po ukončení štúdia práva pôsobil do roku 1985 ako justičný čakateľ na Krajskom súde v Bratislave. V rokoch 19861989 pôsobil ako sudca na Okresnom súde Bratislava-vidiek, v období rokov 19901995 na Krajskom súde v Bratislave. V rokoch 19952004 pracoval ako právny poradca Úradu vysokého komisára OSN pre utečencov. Od roku 2004 do roku 2015 pôsobil ako sudca za Slovensko na Európskom súde pre ľudské práva v Štrasburgu, od roku 2008 ako predseda senátu. Od 1. septembra 2015 pôsobil ako sudca Najvyššieho súdu SR v občianskoprávnom kolégiu, v máji 2020 bol zvolený za jeho predsedu. V roku 2014 sa 2019 sa tiež neúspešne uchádzal o funkciu sudcu Ústavného súdu SR.

Je autorom a spoluautorom viacerých právnych publikácií a príspevkov na konferenciách, vystupoval tiež s prednáškami.

## Ocenenia
* 2012 – Pamätná medaila Univerzity v Bari
* 2012 – Pamätná medaila Najvyššieho správneho súdu Poľskej republiky
* 2014 – Zlatá medaila Najvyššieho súdu Kazachstanu

## Referencie

Kategória:Slovenskí sudcovia
Kategória:Sudcovia Európskeho súdu pre ľudské práva
Kategória:Sudcovia Najvyššieho súdu SR
Kategória:Predsedovia Najvyššieho súdu Slovenskej republiky
Kategória:Absolventi Právnickej fakulty Univerzity Komenského v Bratislave
Kategória:Absolventi Paneurópskej vysokej školy
Kategória:Osobnosti z Bratislavy
Čertova kazatelna

**Čertova kazatelna** je prírodná pamiatka ev. č. 667, lokalita Plzeň 7-Radčice v okrese Plzeň-mesto. Pamiatku spravuje Krajský úrad Plzeňského kraja prostredníctvom AOPK Plzeň.

## Predmet ochrany
Predmetom ochrany je časť príkreho svahu so skalnými odkryvmi nad údolnou nivou rieky Mže, ukážka selektívneho zvetrávania karbonských sedimentov (skalné okná, kulisy, rímsy a i.). Je tu možné pozorovať geologický odkryv, v ktorom je dobre viditeľné striedanie vrstiev jemnozrnného a hrubozrnného materiálu, ktorý vznikal v prostredí divočiacej rieky a jazera.

## Referencie

*

## Literatúra
* Kraft J., Červená A., Nesvadbová J., Zan M. (1984): Inventarizačný prieskum. Plzeň

## Pozri aj
* Zoznam chránených území v okrese Plzeň-mesto

## Iné projekty

## Externé odkazy
* PP Čertova kazatelna 
* Uznesenie Rady ONV Plzeň-sever o zriadení chráneného prírodného výtvoru Čertova kazatelna 

Kategória:Chránené územia v okrese Plzeň-mesto
Kategória:Plaská pahorkatina
Kategória:Skalné útvary v Plzenskom kraji
Kategória:Prírodné pamiatky v Česku
Doubí (prírodná pamiatka)

**Doubí** je prírodná pamiatka, nachádza sa severne od centra Plzne, na katastri obce Bolevec. Rozkladá sa na pravom (východnom) brehu bezmenného prítoku Boleveckého potoka, vo svahu nad údolím Merán. Severný okraj chráneného územia lemuje múr továrne Škoda JS, bývalej „Střílny“.

## Predmet ochrany
Prírodná pamiatka bola vyhlásená na ochranu zvyšku borovicovo dubového lesa s typickou kvetenou a s až dvestoročnými dubmi. Žijú tu vzácne druhy hmyzu, viazané na staré a prestarnuté listnaté porasty, a to najmä na odumierajúce a mŕtve dubové drevo. Jedná sa o jeden z najcennejších lesných celkov v okolí Plzne a tiež z entomologického hľadiska ide o jednu z najkvalitnejších lokalít na území mesta.

## Geologická charakteristika
Prírodná pamiatka leží na tektonickom zlome v permokarbonských usadeninách (pieskovca, zlepenca), pokrývku tvoria oligotrofné hnedé lesné pôdy. Vo svahu sa nachádzajú početné skalné odkryvy, ktoré sú tiež predmetom ochrany. Zvlášť zaujímavá je pieskovcová konkrécia s dutinou uprostred, zvaná *Pupek*.

## Flóra
Stromovú pokrývku tvoria z väčšej časti acidofilné borovicové dúbravy, miestami aj kultúrne smrečiny a zmiešané porasty borovice lesnej a duba zimného (dub zimný, dub letný, borovica lesná, jedľa, lipa, breza, borievka, jarabina, lieska, krušina, hloh. Medzi nepôvodné druhy patrí borovica hladká, borovica čierna, borovica limba, smrekovec, javor klen, dub červený, buk, hrab, jaseň. V bylinnom poschodí sa objavujú bežné lesné druhy, zvlášť treba vymenovať konvalinku voňavú, zemežlč, kokorík mnohokvetý alebo hruštičku zelenú.

## Fauna
Význam lokality tkvie vo výskyte vzácneho hmyzu, najmä sa jedná o rody fuzáčovitých a bystruškovitých chrobákov. Prírodná pamiatka Doubí je jednou z mála lokalít v Čechách, kde žije fuzáč *[[Acimerus schaefferi]]* z čeľade Cerambycidae. V súčasnosti však nie je jeho výskyt potvrdený, v rezervácii môže prežívať len slabá populácia. Okrem tohto druhu bol v chránenom území zistený fuzáč *[[Pedostrangalia revestita]]* z tej istej čeľade či hnojník *[[Aphodius zenkeri]]* z čeľade Scarabaeidae. Z ďalších obyvateľov je potrebné uviesť mloka bodkovaného, jaštericu krátkohlavú, slepúcha lámavého alebo tesára čierneho.

## Referencie

*

## Pozri aj
* Zoznam chránených území v okrese Plzeň-mesto
* Bolevecké rybníky
* Bolevecká katastrofa

## Literatúra
* 
* 

## Externé odkazy
* PP Doubí na stránkach Odboru životného prostredia mesta Plzne 

Kategória:Chránené územia v okrese Plzeň-mesto
Kategória:Plaská pahorkatina
Kategória:Skalné útvary v Plzenskom kraji
Kategória:Lesy v Česku
Kategória:Okres Plzeň-mesto
Kategória:Prírodné pamiatky v Česku
András Toma

**András Toma** (), tiež známy pod prezývkou András Tamás () bol maďarský vojak a vojnový zajatec v Gulagu v Sovietskom zväze. 

## Životopis
Keď mal András Toma štyri roky, umrela mu mama. Žil v Sulyánbokore v meste Níreďháza. V roku 1944 ho zaradili do prvej maďarskej armády. 11. januára 1944 ho v Krakove zajali sovietske vojská, a cez Ukrajinu a Bielorusko ho odvliekli do boksitogorského (Бокситогорск) koncentračného tábora. Neskôr ho kvôli zdravotným ťažkostiam previezli do bystriagského (Быстряги) tábora, ktorý sa nachádzal približne 1000 km od Boksitogorska. Dlhá a namáhavá cesta ho natoľko vyčerpala, že ho v roku 1947 museli previesť do nemocnice v Koteľniči (Коте́льнич). 

András Toma skončil na psychiatrickom oddelení, tým pádom ho zo zoznamu vojnových zajatcov odstránili. V roku 1954 bol vyhlásený za mŕtveho. Žil pod menom András Tamás (Андраш Тамаш). 

Karol Moravčík, český lingvista slovenského pôvodu, 11. augusta 2000 zistil, že András pochádza z Maďarska. Bol posledným Maďarom, ktorý sa z Gulagu vrátil do svojej vlasti. Vďaka testu DNA sa podarilo vystopovať jeho rodinu. András Toma bol ministerstvom obrany povýšený, a kvôli neprerušenej službe mu vyplatili mzdu. Nasťahoval sa ku svojej nevlastnej sestre Anne, u ktorej žil až do smrti v roku 2004.  

## Referencie
Zoznam kultúrnych pamiatok v obci Horné Zahorany

Toto je **zoznam kultúrnych pamiatok v obci [[Horné Zahorany]]** v okrese Rimavská Sobota.

~
Horné Zahorany
Premier League 2020/2021

**Premier League 2020/2021** bola 29. sezóna Premier League, najvyššej anglickej futbalovej súťaže od jej zavedenia v roku 1992.

Víťazom sa stal Manchester City, ktorý si zaistil zisk titulu 3 kolá pred koncom súťaže. Zostúpili Fulham, West Bromwich Albion a Sheffield United.

## Tabuľka

**#** - pozícia; **Z** - zápasy; **V** - výhry; **R** - remízy; **P** - prehry; **G** - skóre; **+/-** - rozdiel skóre; **B** - body
## Štatistiky

### Najlepší strelci

## Referencie

## Externé odkazy
* Oficiálna stránka
## Zdroj

2020/21
Kategória:Futbal v 2020
Kategória:Futbal v 2021
Ekova Electron 12T

**Ekova Electron 12T** je nízkopodlažný trolejbus vyrábaný českou spoločnosťou Ekova Electric. Prototyp bol vyrobený v roku 2017.

## Konštrukcia
Ekova Electron 12T je dvojnápravový trojdverový nízkopodlažný trolejbus s dĺžkou 12 m, postavený na báze elektrobusu Ekova Electron 12. Je vybavený elektrickou výzbrojou TV Europulse od podniku Cegelec s jedným trakčným motorom s výkonom 175 kW. Ako parciálny trolejbus disponuje aj LTO (lítium titán oxid) akumulátormi, ktoré umožňujú na jedno nabitie dojazd 18 kilometrov mimo trolejové vedenie. Nabíjanie akumulátorov je vykonávané pri jazde pod trolejovým vedením.

## Dejiny
V roku 2015 začala ostravská spoločnosť Ekova Electric vyrábať elektrobus Ekova Electron 12. Na základe elektrobusu postavila v roku 2017 prototyp trolejbusu Electron 12T. Voz bol verejnosti predstavený v júni toho istého roku na veľtrhu Czech Raildays v Ostrave. Prvá skúšobná jazda po Ostrave mimo areál výrobcu sa uskutočnila 31. októbra 2017. Od 21. augusta 2018 bol trolejbus v skúšobnej prevádzke s cestujúcimi v Ostrave; Dopravný podnik Ostrava mu pridelil evidenčné číslo 9986. Skúšobná prevádzka bola v Ostrave ukončená v januári 2019, prototyp následne bol bez využitia odstavený. V septembri 2019 je pre testovanie získal Dopravný podnik hl. m. Prahy, ktorý ho označil číslom 9507 a od 25. septembra 2019 prevádzkoval na linku 58. Dňa 19. marca 2020 premával v Prahe naposledy. Následne si ho od výrobcu zapožičali Plzenské mestské dopravné podniky, ktoré ho s evidenčným číslom 990 začali od 14. apríla 2020 skúšobne vypravovať na dočasnú testovaciu linku 19 Ústredný cintorín – Křimice, ktorá je obsluhovaná parciálnymi trolejbusmi Škoda.

## Dodávky trolejbusov

## Referencie

* 

## Iné projekty

Kategória:Trolejbusy Ekova
Plzeňské městské dopravní podniky

**Plzeňské městské dopravní podniky** (PMDP) je akciová spoločnosť, ktorá prevádzkuje mestskú hromadnú dopravu v Plzni. Spoločnosť bola založená 1. apríla 1998. Sídli na Denisovom nábreží 920/12 v Plzni. Jediným akcionárom je mesto Plzeň. Podnik je právnym nástupcom štátneho podniku Dopravní podniky statutárního města Plzně, ktorý sa transformoval na súčasnú právnu formu.

V roku 2018 spoločnosť PDMP obsluhovala 36 autobusových liniek s celkovou dĺžkou 474,91 km, 3 električkové s celkovou dĺžkou 23,9 km a 10 trolejbusových s celkovou dĺžkou 86,55 km. V roku 2018 malo DPMO 124 autobusov, 116 električiek a 100 trolejbusov, ktoré v priebehu roka prepravili vyše 115 miliónov cestujúcich.

## Organizačná štruktúra
Stav k 12. 8. 2020.

### Predstavenstvo

* predseda predstavenstva: Roman Zarzycký
* podpredseda predstavenstva: Jiří Šneberger
* členovia: Libor Kojzar, Václav Lacyk, Jan Marek, Jiří Ptáček

### Dozorná rada

* predsedkyni dozornej rady: Ilona Mauritzová
* podpredseda dozornej rady: Miloslav Maštera
* členovia:  Petra Chmelířová, Michaela Krechovská, Tomáš Mráz, Robert Pašek, Stanislav Šec, David Zrostlík, Marek Ženíšek

## Pozri aj
* električková doprava v Plzni
* trolejbusová doprava v Plzni

## Referencie

* 

Kategória:Doprava v Plzni
Kategória:Podniky v Plzni
Kategória:Dopravné podniky v Česku
Kategória:Podniky založené v 1998
Jailbreak (album)

***Jailbreak*** je šiesty štúdiový album írskej rockovej skupiny Thin Lizzy, ktoré vyšlo 26. marca 1976. V USA zaznamenal komerčný prelom; ako single vyšli skladby „Jailbreak“ a „The Boys Are Back in Town“, nakoniec najväčší hit Thin Lizzy.

Počas turné na propagáciu albumu v Spojených štátoch Phila Lynotta postihla hepatitída. Nakoniec sa vedenie turné rozhodlo zrušiť zostávajúce dátumy, čo Lynottovi umožnilo zotaviť sa.

## Obal albumu
Ilustrátor Jim Fitzpatrick sa inšpiroval Jackom Kirbym, Nealom Adamsom a obľúbenými komiksami Phila Lynotta o Kilravenovi, ktorého ilustroval Craig Russell. Komiksy o Kilravenovi boli inšpirované románom *[[Vojna svetov]]* od H. G. Wellsa.

## Zoznam skladieb
Všetko napísal Phil Lynott, výnimky sú uvedené.

# „Jailbreak“ – 4:01
# „Angel from the Coast“ (Lynott, Brian Robertson) – 3:03
# „Running Back“ – 3:13
# „Romeo and the Lonely Girl“ – 3:55
# „Warriors“ (Lynott, Scott Gorham) – 4:09
# „The Boys Are Back in Town“ – 4:27
# „Fight or Fall“ – 3:45
# „Cowboy Song“ (Lynott, Brian Downey)– 5:16
# „Emerald“ (Gorham, Downey, Robertson, Lynott) – 4:03

### Remastrovaná edícia
Dňa 24. januára 2011 vyšla nová remastrovaná a rozšírená verzia albumu *Jailbreak*. Toto nové vydanie bola dvoj-CD sada s pôvodným albumom na disku 1 a bonusovým materiálom na disku 2. Zadný obal pôvodného vydania na vinyle obsahoval krátky príbeh, ktorý tiež pretlačili v niektorých vydaniach novej deluxe edície.

#### Disk 2
# „The Boys Are Back in Town“ (remix) – 4:35
# „Jailbreak“ (remix) – 4:14
# „The Boys Are Back in Town“ (alt vocal remix) – 4:33
# „Emerald“ (Remix) – 4:08
# „Jailbreak“ (BBC Session 12/02/76) – 4:05
# „Emerald“ (BBC Session 12/02/76) – 3:58
# „Cowboy Song“ (BBC Session 12/02/76) – 5:14
# „Warriors“ (BBC Session 12/02/76) – 3:57
# „Fight or Fall“ (extended version - rough mix) – 5:21
# „Blues Boy“ (predtým nevydaná štúdiová skladba) (Lynott) – 4:38
# „Derby Blues“ (early live verzia piesne „Cowboy Song“) (Lynott, Downey) – 6:51

## Obsadenie
*Brian Downey – bicie, perkusie
*Scott Gorham – gitara
*Phil Lynott – basgitara, spev, akustická gitara
*Brian Robertson – gitara
*Tim Hinkley – klávesy

## Referencie

*

Kategória:Albumy skupiny Thin Lizzy
Kategória:Hudobné albumy z 1976
Kategória:Albumy Vertigo Records
Dohovor o ochrane fauny a flóry v ich prirodzenom stave

**Dohovor o ochrane fauny a flóry v ich prirodzenom stave** () alebo tiež známa ako **Londýnsky dohovor z roku 1933** () je prvá medzinárodná zmluva o ochrane prírody. Zmluva bola podpísaná 8. novembra 1933 v Londýne medzi Belgickom, Egyptským kráľovstvom, Talianskym kráľovstvom, Anglo-egyptským kondomíniumom, Spojeným kráľovstvom, Juhoafrickou úniou, Indiou, Portugalskom a Tanganikou. Zmluva stúpila do platnosti 14. januára 1936.

## Dejiny zmluvy
Dohovor o ochrane fauny a flóry v ich prirodzenom stave nahradil Dohovor o ochrane voľne žijúcich živočíchov, vtákov a rýb v Afrike z roku 1900, a v roku 1968 bol nahradený Africkým dohovorom o ochrane prírody a prírodných zdrojov.

## Obsah zmluvy
Podľa zmluvy mali krajiny, ktoré podpísali zmluvu, chrániť územia, na ktorých žili jednotlivé druhy zvierat, respektíve nevytláčať zvieratá z ich domovov.

Krajiny mali naďalej udomácňovať užitočné zvieratá. V dohovore sa ustanovili aj dve triedy chránených druhov zvierat.

### Trieda A
Zvieratá a rastlina v *triede A* sa mohli loviť len s povolením na vedecké alebo iné významné účely.

#### Primáty

* Gorila

* Všetky lemurovité žijúce na Madagaskare

* Hyenka cibetkovitá
* Fosa dlhochvostá
* Kozorožec tmavý
* Kudu veľký
* Lesoň
* Okapia
* Jeleň lesný berberský
* Hrošík libérijský
* Zebra horská
* Divoký osol
* Nosorožec tuponosý
* Byvolec
* Kozorožec walia
* Slon africký
* Jeleň africký
* Člnozobec kráľovský
* Ibis skalný
* Perlička červenohlavá

#### Rastliny

* Velvíčia podivná 

### Trieda B
Zvieratá v *triede B* sa mohli loviť na základe povolenia.

#### Primáty

* Šimpanz

* Colobus

#### Kopytníky

* Antilopa Derbyho
* Žirafa
* Pakôň
* Chochlatky
* Beira (antilopa)
* Dibatag
* Byvolec bieloritný
* Nosorožec ostronosý
* Slon africký

#### Slabozubce

* Šupinavce

#### Vtáky

* Bocian marabu
* Krkavčiak prilbatý
* Zoborožka tmavá
* Pštrosovité
* Hadožrút nohatý
* Beluša malá
* Beluša veľká
* Volavka prostredná
* Hltavka chochlatá 

## Referencie

## Externé odkazy

* Celá zmluva (po anglicky)
Kategória:Medzinárodné zmluvy o životnom prostredí
Štefan Pacák

Ing. arch. **Štefan Pacák** (* 10. február 1959, Košice† 13. apríl 2020, Košice) bol slovenský architekt a vysokoškolský pedagóg. Bol jednou z najvýznamnejších osobností košickej architektúry a svojimi stavbami výrazne ovplyvnil tvár dnešných Košíc.

## Životopis
Absolvoval Fakultu architektúry na ČVUT a Akadémiu výtvarných umení v Prahe, po štúdiách začal pracovať v Košiciach. Spolupracoval s rôznymi košickými architektmi a výtvarníkmi. Pred rokom 1990 bol architektom "na voľnej nohe". Rozhodol sa svoje skúsenosti odovzdávať ďalej, preto začal pedagogicky pôsobiť na Fakulte umení na Technickej univerzite v Košiciach. 

Jeho prvým väčším projektom bola ázijská reštaurácia v Košiciach, dnešný hotel *Rokoko*, ktorú realizoval počas vojenčiny. Neskôr s českými kolegami spolupracoval na múzeu Andyho Warhola v Medzilaborciach, ktorý vznikol z práve dokončeného kultúrneho domu. V odbornej obci sa etabloval ako spoluautor malej stavby klubu pre hendikepované deti na sídlisku Ťahanovce v Košiciach. Známy medzi Košičanmi sa stal predovšetkým vďaka Steel Aréne a presklenej budovy Tatra banky na Štúrovej ulici, ktorá bola ocenená ako *Stavba roka 2000*.   

Pacák dlhodobo spolupracoval s Jurajom Kobanom v spoločnom ateliéri *KOPA*. Za dlhodobý prínos o rozvoj mesta bol v roku 2017 ocenený *Cenou primátora mesta Košice*.

### Rodina
Jeho dcéra Zuzana je zakladateľkou výtvarného festivalu Biela noc v Košiciach. 

## Výber realizácií
* 1982, Hotel Slávia, Hlavná, Košice (rekonštrukcia)
* 1996, Centrum pre hendikepované deti, Ťahanovské riadky, Košice
* 1999, Tatra banka, Štúrova, Košice
* 2007, City Park Club, Rumanová, Košice
* 2008, Steel Aréna, Štúrova, Košice (prestavba)
* 2009, Univerzitná knižnica TU, Boženy Němcovej, Košice

## Galéria

Súbor:Hotel Rokoko - panoramio.jpg|Hotel Rokoko, Košice 
Súbor:Tatra Banka Košice.jpg|Tatra banka, Košice
Súbor:City Park Club Košice.jpg|City Park Club, Košice
Súbor:SláviaKošice2.jpg|Hotel a kaviareň Slávia, Košice 
Súbor:Steel Aréna Košice (SVK) 2.jpg|Steel Aréna, Košice 
Súbor:Univerzitná knižnica TUKE.jpg|Univerzitná knižnica TU, Košice 


## Referencie

Kategória:Osobnosti z Košíc
Kategória:Slovenskí architekti
Kategória:Absolventi Českého vysokého učení technického
Koncert mladosti

**Koncert mladosti** bol česko-slovenský hudobný festival, ktorého jediné dva ročníky sa konali v rokoch 1976 a 1977 na amfiteátri v Pezinku. Hlavnými organizátormi podujatí boli Pavol Boriš a Ladislav Snopko a festival bol vôbec prvým open-air festivalom v bývalom Česko-Slovensku. Hudobný publicista Lubomír Dorůžka ho nazval *„československým [[Woodstock Music and Art Fair|Woodstockom]]“*.

Nápad na usporiadanie festivalu Koncert mladosti vznikol v marci 1976 v Atlas klube. Po niektorom koncerte sa Ladislav „Agnes“ Snopko spolu s Paľom Borišom pri popíjaní vína v kuchynke klubu rozprávali o nápade usporiadať väčšiu akciu na pezinskom amfiteátri. Po pozitívnej spätnej väzbe ostatných sa Boriš a Snopko pustili do príprav festivalu. Koncerty mladosti boli bezprecedentnou kultúrnou udalosťou, na ktorej účinkovali špičkoví česko-slovenskí predstavitelia folku, rocku a džezu – okrem iného folkoví pesničkári Vladimír Merta, Petr Lutka, Vlasta Třešňák, Vladimír Veit, Pepa Nos, Miloš Janoušek, Dagmar Andrtová a Zuzana Homolová, folk-rocková kapela Marsyas, rockové Collegium musicum, Jaro Filip, premiérovo kapela Etc… Vladimíra Mišíka, pop-rockový Modus, džezmeni Gabriel Jonáš a Pavol Kozma, jazz-rockové kapely Bohemia a Energit, vrátane odnože, dua Andršt/Viklický. Médiami bol festival označovaný ako festival vzdoru proti červenému normalizačnému režimu, vstupné bolo 25 Kčs a počas oboch ročníkov ho (podľa Pavla Boriša) navštívilo 4 500 ľudí.

V roku 1977 boli moderátormi festivalu Ladislav Snopko a Slávek Jíša. Po tom, ako Jaroslav Hutka zaspieval pieseň „Havlíčku Havle“, boli návštevníci protiboľševicky zanietení a uvažovali nad pochodom „proti všetkým“. Moderátori situáciu upokojili premietaním filmu ''Yellow Submarine'' britskej hudobnej skupiny The Beatles, ktoré začalo tónmi francúzskej hymny a piesňou „All You Need Is Love“.

V roku 1978 bol naplánovaný tretí ročník festivalu, nakoniec ho však zrušili.

Atmosféru podujatí zachytil fotograf Ján Štrba a boli súčasťou rôznych spomienkových výstav a knihy. Autorom plagátov oboch ročníkov bol Oliver Solga.

Dňa 20. septembra 1997, po 20 rokoch, zorganizovalo Pezinské kultúrne centrum spomienkovú akciu, na ktorej vystúpili Emil Viklický, Fedor Frešo, Vlasta Třešňák, Jiří Dědeček, Dáša Voňková, Pepa Nos, Radim Hladík, Boris Urbánek, Roman Pokorný, Andrej Šeban, Marcel Buntaj, Oskar Rózsa, Luboš Andršt, Zdeněk Tichota a Ramblin Rex z USA s miestnymi predkapelami Slide Return a Alarm. V roku 2007 zorganizovalo občianske združenie PRD spomienkový koncert v Schaubmarovom mlyne, počas ktorého bola pokrstená nová kniha *Koncert mladosti '76 – '77 – Československý Woodstock*. V roku 2016 sa konal šesťhodinový *Koncert mladosti 40*.

## Referencie

## Pozri aj
* Atlas klub

## Externé odkazy
* Plagáty k festivalu, fotografie Jána Štrbu a text Juraja Kušnierika na webe Romana Brnu
* Koncerty mladosti ´76 - ´77 – zostrih záberov z festivalu
* Koncerty mladosti po 40 rokoch – dokument RTVS (2016)

Kategória:Hudobné festivaly na Slovensku
Kategória:Kultúra v Česko-Slovensku
Kategória:1976 v Česko-Slovensku
Kategória:1977 v Česko-Slovensku
Kategória:Pezinok
Sutice (prírodná pamiatka)

**Sutice** sú prírodná pamiatka ev. č. 1329 medzi Starým Plzencom a Tymákovom v okrese Plzeň-mesto. Chránené územie spravuje Krajský úrad Plzeňského kraja prostredníctvom AOPK ČR.

## Predmet ochrany
Predmetom ochrany je paleontologicky bohatý profil spodných polôh dobrotivského súvrstvia, nálezisko trilobitov.

V súčasnosti je územie pokryté převážne hospodárskymi lesnými porastami s dominanciou geograficky alebo stanovišťom nepôvodných drevín (smrek obyčajný, borovica lesná, borovica čierna, prípadne agát biely. Bylinné poschodie týchto porastov je veľmi ochudobnené, vzdialene zodpovedá pôvodným acidofilným dúbravám. Fragmentárne sa na úpatí svahu uplatňujú dubohrabiny kvalitnejšieho druhového zloženia (dub, hrab obecný, liesky) s miestne zachovaným bylinným poschodím (pľúcnik tmavý, hviezdica veľkokvetá, mednička ovisnutá).

## Referencie


## Pozri aj
* Zoznam chránených území v okrese Plzeň-mesto
* Černá stráň (prírodná pamiatka, okres Plzeň-mesto)

## Iné projekty

## Externé odkazy
* Plán starostlivosti o pamiatku na roky 2007-2022. 

Kategória:Prírodné pamiatky v Česku
Kategória:Chránené územia v okrese Plzeň-mesto
Kategória:Paleontologické lokality v Česku
Dopravní podnik města Pardubic

**Dopravní podnik města Pardubic** (DPMP) je akciová spoločnosť, ktorá prevádzkuje mestskú hromadnú dopravu v Pardubiciach. Podnik existuje v súčasnej právnej podobe od roku 1996. Sídli na ulici Teplého 2141 v Pardubiciach. Jediným akcionárom je mesto Pardubice.

V roku 2018 spoločnosť DPMP obsluhovala 16 autobusových liniek a 8 trolejbusových. V roku 2018 malo DPMP 76 autobusov a 75 trolejbusov, ktoré v priebehu roka vykonali 5 720 079 vozokilometrov.

## Organizačná štruktúra
Stav k 12. 8. 2020.

### Predstavenstvo
* predseda predstavenstva: Robert Klčo
* podpredseda predstavenstva: Tomáš Pelikán
* členovia: Jaroslav Mojžíš, Petr Netolický, Vladimír Ninger

### Dozorná rada
* predseda dozornej rady: Martin Kolovratník
* členovia:  Miroslav Petržílek, Vít Vavřina, Martin Slezák, Vladimír Buš

## Pozri aj
* trolejbusová doprava v Pardubiciach

## Referencie

* 

Kategória:Doprava v Pardubiciach
Kategória:Podniky v Pardubiciach
Kategória:Dopravné podniky v Česku
Kategória:Podniky založené v 1996
Sedlecká rokle

**Sedlecká rokle** je prírodná pamiatka ev. č. 1328 neďaleko obce Lhůta v okrese Plzeň-mesto. Oblasť spravuje Agentúra ochrany prírody a krajiny ČR. Dôvodom ochrany je roklina s odkryvmi bridlíc a pieskovcov spodných polôh klabavského súvrstvia, ktorá je jedinou známou lokalitou s najstaršou graptolitovou faunou.

## Referencie

*

## Pozri aj
* Zoznam chránených území v okrese Plzeň-mesto

## Iné projekty

## Externé odkazy
* Plán starostlivosti o pamiatku na roky 2011-2032 

Kategória:Chránené územia v okrese Plzeň-mesto
Kategória:Prírodné pamiatky v Česku
Kategória:Švihovská vrchovina
Kategória:Skalné útvary v Plzenskom kraji
Kategória:Starý Plzenec
Hümaşah Sultán

**Hümaşah Sultán** (* 1634† 1672, Istanbul) bola konkubína osmanského sultána Ibrahima I.

## Život
V roku 1647 bola usporiadaná obrovská svadba so sultánom. Po sobáši bola známa predovšetkým ako Telli Hatun kvôli strieborným a zlatým pramienkom, ktorými boli tradične zdobené nevesty. Potom, čo sa vydala, jej sultán daroval egyptské pokladnice ako veno, ktoré poslal do paláca Ibrahima Pašu, kde boli pokryté sobolím kožuchom. V októbri 1648 porodila syna, princa Orhana, ktorý však zomrel v januári 1650 vo veku 14 mesiacov.

Ibrahimovi sestry, dcéry Kösem Sultán - Ayse Sultan, Fatma Sultan, Hanzade Sultan, boli sultánom Ibrahimom I. podrobené a ponížené tým, že boli na nižšej úrovni ako obyčajné konkubíny. S nimi bola ponížená aj neter Kaya Sultan. Všetkým zobral ich pozemky a bohatstvo a následne z nich urobil slúžky svojej manželky Hümaşah Sultan. Hümaşah Sultan zomrela v roku 1672.

## Zdroj

Kategória:Manželky osmanských sultánov
Kategória:Narodenia v 30. rokoch 17. storočia
Kategória:Úmrtia v 70. rokoch 17. storočia
Mount Sir Wilfrid Laurier

**Mount Sir Wilfrid Laurier** je s nadmorskou výškou  najvyšší vrch pohoria Cariboo Mountains. Leží v stredo-východnej časti Britskej Kolumbie, v západnej časti Kanady.

Vrch je pomenovaný po Wilfridovi Laurierovi, kanadskom predsedovi vlády na prelome 19. a 20. storočia.

## Referencie

## Iné projekty

## Zdroj

Kategória:Trojtisícovky v Kanade
Kategória:Vrchy v Britskej Kolumbii
Kategória:Cariboo Mountains
Praga TOT

**Praga TOT** je typ česko-slovenského trolejbusu, ktorý spoločne s vozmi Škoda 1Tr a Tatra 86 zahajoval trolejbusovú dopravu v Prahe v roku 1936.

## Konštrukcia
Rovnako ako prototypy trolejbusov 1Tr a T 86, bol aj voz TOT vyvinutý pre prvú „modernú“ trolejbusovú prevádzku na území Česka (tzv. historické prevádzky skončili za prvej svetovej vojny). Prevádzka trolejbusovej dopravy v Prahe sa začala v roku 1936. Dodané boli tri trolejbusy od troch rôznych výrobcov – Škody, Tatry a Prahy. Dôvodom bol fakt, že žiadna z týchto spoločnosti nemala ešte s trolejbusmi žiadnej skúsenosti, preto sa hľadal vhodný výrobca tohto dopravného prostriedku.

Trolejbus TOT je trojnápravový voz s dvoma zadnými hnacími nápravami. Mechanicky vychádza z autobusu Praga TOV, z ktorého pochádza podvozok upravené pre dosadenie trakčných motorov a elektrickej výzbroje. Elektrickú výzbroj dodala firma ČKD. Pre skúšky a testovanie trolejbusov bola zriadená vo vysočanskej továrni ČKD (takzvanej „Kolbenke“) i krátka skúšobná trať, úplne oddelená od verejnej trolejbusovej siete. Na podvozkový rám je pripevnená celokovová karoséria. V ľavej bočnici (trolejbusy boli určené ešte pre ľavostrannú premávku) sa nachádzali dvoje dvojkrídlové skladacie dvere (u prototypu štvorkrídlové). Sedačky v interiéri boli umiestnené pozdĺžne (v tej dobe obvyklé rozmiestnenie).

## Prototyp
Prototyp trolejbusu TOT bol vyrobený v roku 1936. V Prahe zahajoval pod evidenčným číslom 303 spolu s ďalšími prototypmi (1Tr a T 86) trolejbusovú dopravu. V roku 1952 bol krátko zapožičaný do Děčína, pre poruchu tu ale jazdil iba niekoľko dní. Zo stavu pražských trolejbusov bol vyradený až v roku 1959 ako posledný z vyššie uvedených prototypov, potom bol odpredaný Štátnemu statku Střednice. V deväťdesiatych rokoch bol nájdený vrak prototypu v Buštěhrade, odkiaľ bol v roku 1995 prevezený do Múzea MHD pražského dopravného podniku. Trolejbus ale nie je vystavovaný, pretože od roku 2010 prechádza rozsiahlou rekonštrukciou.

## Prevádzka
V rokoch 1936 až 1939 bolo vyrobených celkom 12 vozov.

## Historické vozy

* **Praha** (voz ev.č. 303)

## Referencie


* 

## Iné projekty

Kategória:Trolejbusy Praga
Londýnska zmluva (1518)

**Londýnska zmluva z roku 1518** () bola pakt o neútočení, ktorú v roku 1518 podpísalo Anglické kráľovstvo, Francúzsko, Burgundsko, Rímsko-nemecká ríša, Pápežský štát, Holandsko a Španielsko. Zmluva mala taktiež zjednotiť kresťanské krajiny, aby zastavili rozrastanie Osmanskej ríše. 

## Predohra
Počas 15. storočia bol na Apeninskom polostrove ustanovený mier na 50 rokov. Mier prerušil konflikt o kontrolu mesta Ferrara medzi Benátskou republikou a Pápežským štátom. 

Pápež Lev X. navrhol päťročný mier medzi kresťanskými štátmi, aby podpisovatelia potlačili rast Osmanskej ríše na Balkánskom polostrove. Thomas Wolsey, anglický arcibiskup a kardinál však navrhol ustanovenie *večného mieru* medzi európskymi krajinami. Henrichovi VIII., anglickému kráľovi, sa podarilo presvedčiť svojho bratranca Františka I., kráľa Francúzska, aby taktiež podpísal zmluvu. Thomas Wolsey a Henrich VIII. napokon dosiahli, že zmluvu popísalo 24 vysoko postavených osobností. 

Na dohovor boli pozvané všetky vtedajšie európske štáty (okrem Moskovského veľkokniežatstva a Osmanskej ríše, ktoré sa vtedy považovali za ázijské štáty), čím sa dúfalo, že sa v Európe podarí zachovať *večný mier*. 

## Obsah zmluvy
Zmluva obsahovala dohodu, že sa budú podpisovatelia zmluvy v prípade vojny podporovať a chrániť navzájom.  

## Následky
Po podpísaní zmluvy sa stal Henrich VIII. vplyvným politikom a Anglicko vplyvným štátom. 

Dohoda nevydržala dlho, keďže o pár rokov vypukla vojna medzi Švédskom a Dánskom, napokon aj medzi Anglickom a Francúzskom.

## Referencie

## Literatúra

*  MORRIS, T.A., ''Europe and England in the Sixteenth Century (1998). S. 159-161 (po anglicky)'' ISBN 978-0-415-15041-5
* GLENN, Richardson. *The Field of Cloth of Gold*. S. 5–6. (po anglicky) ISBN 9780300160390
* CRAFT, Nicholas A. H., ''The 1518 Treaty of London and the Early Modern Approaches to International Relations'' (2006) (po anglicky)  

Kategória:Medzinárodné zmluvy
Flagelantstvo

**Flagelantstvo** alebo **flagelantizmus** (z lat. *flagellare* - bičovať; jeho aktér sa nazýva: **flagelant**, **flagelantka**) môže byť:
* stredoveké asketické náboženské hnutie realizujúce verejné sebatrýznenie bičovaním sa ako prostriedok pokánia, pozri flagelantstvo (stredovek)
* druh pohlavnej úchylnosti charakteristickej bičovaním, pozri flagelantstvo (sexuálna úchylka)

## Referencie
Ostrá skala (vrch v Malej Fatre)

**Ostrá skala** () je vrch v hlavnom hrebeni Lúčanskej Malej Fatry. Leží približne  južne od Rajca.

## Poloha
Nachádza sa v južnej časti pohoria, v geomorfologickom podcelku Lúčanská Fatra a jej časti Kľak. Vrch leží v Žilinskom kraji, na rozhraní okresov Žilina a Martin a zasahuje na katastrálne územia obcí Rajecká Lesná a Vrícko. Juhozápadným smerom vedie hrebeň na dominantu okolia Kľak, severovýchodným smerom po hrebeni je Vríckym sedlom oddelený vrch Kútik (). Južným smerom sa nachádza vrch Partizán () a severne vrch Grúň ().

## Opis
Vrch je súčasťou hlavného hrebeňa, ktorý vedie od severu z Martinských holí cez Hnilickú Kýčeru a Ostrú skalu juhozápadným smerom na Kľak. Skalnatý vrchol vyčnieva nad lesný porast, ktorý pokrýva svahy a umožňuje tak pomerne dobrý rozhľad. Severozápadné svahy sa zvažujú do doliny *Rybná*, ktorou preteká rovnomenný potok, odvodňujúci túto časť hrebeňa. Juhovýchodné úpätie je v povodí riečky Vríca, ktorá smeruje do rieky Turiec. 

### Výhľady
Vrcholová časť vrchu vystupuje v podobe masívnej skaly nad lesným porastom, čím umožňuje dobrý výhľad. Južný horizont zakrýva Kľak, severným smerom však vidieť väčšinu vrchov Lúčanskej Fatry. Z okolitých pohorí je viditeľná Veľká Fatra, Kremnické vrchy, časť Strážovských a Súľovských vrchov a pri vhodných podmienkach i Lysá hora v Moravsko-sliezskych Beskydách a Veľký Choč.

## Prístup
* po  červeno značenej trase E3 po hlavnom hrebeni:
** z Kľaku cez rázc. *Pod Kľakom*
** zo Skaliek cez Vrícke sedlo 
* po  modro značenej trase:
** z Fačkova cez rázc. *Pod Kľakom*, odtiaľ po hrebeni
** z Rajeckej Lesnej cez rázc. *Široká, ústie*, odtiaľ po  do Vríckeho sedla 
* po  zelenej značke z Vrícka cez rázc. *Bak*, odtiaľ po  do Vríckeho sedla 
* po  žltej značke z Fačkovského sedla cez Kľak, odtiaľ po hrebeni

## Referencie

## Pozri aj
* Lúčanská Fatra
* Zoznam vrcholov v Malej Fatre

## Iné projekty

## Externé odkazy
* Poloha na turistickej mape

Kategória:Vrchy v Lúčanskej Fatre
Kategória:Vrchy v Malej Fatre
Kategória:Tisícovky na Slovensku
Kategória:Vrchy v okrese Žilina
Kategória:Vrchy v okrese Martin
SOR TNB 18

**SOR TNB 18** je český nízkopodlažný kĺbový trolejbus vyrobený v roku 2009 v jednom prototype spoločnosťou SOR Libchavy.

## Konštrukcia
Dvojčlánkový trolejbus TNB 18 vychádza po mechanickej stránke z autobusu SOR NB 18, respektíve jeho verzie poháňanej CNG so zosilnenou konštrukciou strechy, ktorá je označená ako NBG 18. Behom výroby prototypu trolejbusu bol autobus NBG 18 spracovaný iba konštrukčne, k jeho produkcii došlo až v nasledujúcich rokoch. Voz má oceľový zváraný skelet, na ktorý sú nalepené plastové profily. V pravej bočnici sa nachádzajú štyri dvojkrídlové skladacie dvere skladacie dvojkrídlové dvere. U tretích dverí je nainštalovaná nástupná plošina pre cestujúcich na invalidnom vozíku. Celý trolejbus je nízkopodlažný s podlahou vo výške 360 mm, vo vstupoch je táto hodnota znížená na 320 mm. V salóne pre cestujúcich sa nachádza 46 sedačiek, ktoré sú umiestnené na vyvýšených podestách. Ďalších päť sklopných sedačiek je dostupných v priestore pre vozíky či kočíky. Trolejbus je trojnápravový, predná náprava SOR má nezávislé zavesenie kolies, stredná náprava je značky VOITH, tuhá zadná náprava VOITH je hnacia.

Trolejbus TNB 18 je vybavený elektrickou výzbrojou TV Europulse firmy Cegelec. Asynchrónny trakčný motor od firmy Pragoimex má výkon 250 kW a je uložený vo truhle za zadnou nápravou, kde sa nachádzajú aj ďalšie komponenty elektrickej výzbroje (statický menič, stýkače, poistky). Oproti dvanásťmetrovej verzii SOR TNB 12 je odlišné umiestnenie ďalších častí výzbroje na streche vozu, kde sa nachádza v kontajneri elektrickej výzbroje trakčný menič, ktorého veľkosť sa zväčšila. Kvôli tomu musel byť brzdový odporník uložený samostatne.

## Prototyp
Karoséria prototypu bola vyrobená v závode SORU v Libchavoch, do Ostravy bola pretiahnutá 16. septembra 2009. Tu prebehla v trolejbusovej vozovne miestneho dopravného podniku kompletizácia vozu, ktorý bol v majetku výrobcov a nebol určený pre konkrétneho zákazníka. Po dokončení a absolvovaní rôznych testov sa začali 10. februára 2010 skúšobné jazdy bez cestujúcich po ostravskej trolejbusovej sieti. Dopravný podnik Ostrava (DPO) mu priradil skúšobné evidenčné číslo 9998. Na konci mája 2010 bol voz spoločne s ďalším skúšaným trolejbusom SOR TNB 12 ponúknutý DPO k odkúpeniu za celkovú sumu 9,920 miliónov korún, čo dopravca akceptoval a na konci júna toho istého roku podpísal s výrobcom zmluvu. Kĺbový trolejbus TNB 18 naďalej absolvoval skúšobné jazdy, od 20. augusta 2010 aj s cestujúcimi. Ako typ bol dráhovým úradom schválený 22. decembra 2010. Potom bol už odoslaný do bežnej osobnej prevádzky, aj keď naďalej sa skúšobným číslom 9998. Od 3. februára 2011 je označený definitívnym číslom 3951.

Žiadny ďalší trolejbus TNB 18 s výzbrojou TV Europulse už nebol vyrobený, od roku 2011 však SOR Libchavy spolupracuje so Škodou Electric na výrobe trolejbusu Škoda 31Tr SOR, ktorý využíva karosériu vozu TNB 18, do ktorej je zabudovaná výzbroj Škoda.

## Referencie

* 

## Iné projekty

T
Kategória:Kĺbové trolejbusy
Zoznam častí seriálu Slnečná

Toto je ***zoznam častí českého seriálu [[Slnečná (seriál)|Slnečná]]***. Seriál mal premiéru 11. januára 2020 na Prime. Na Slovensku mal seriál premiéru 25. augusta 2020 na JOJke. Po pár častiach JOJ seriál stiahla z obrazoviek pre divácky nezáujem.

## Série

## Časti

### 1. séria (2020)

### 2. séria (2020)

## Referencie



### Poznámky



Slnečná
Zoznam častí amerického seriálu Doktori

Toto je ***zoznam častí amerického seriálu [[Doktori (americký seriál)|Doktori]]***. Seriál mal premiéru 21. januára 2018 na americkej televíznej stanici FOX. Na Slovensku mal premiéru 25. júla 2019 na WAU.

## Série a časti

## Časti

### 1. séria (2018)

### 2. séria (2018–19)

### 3. séria (2019–20)

### 4. séria (2021)

## Referencie



Doktori
Solaris Trollino 15

**Solaris Trollino 15** je trojnápravový nízkopodlažný trolejbus, ktorý bol vyrábaný v rokoch 20032018 poľskou spoločnosťou Solaris Bus & Coach.

## Konštrukcia
Trollino 15 je prvým nízkopodlažnom trolejbusom dĺžky 15 m na svete. Ide o trojnápravový štandardný voz so samonosnou karosériou. Mechanicky vychádza z autobusu Solaris Urbino 15. Elektrická výzbroj TV Europulse od spoločnosti Cegelec s asynchrónnym trakčným motorom bola do vozov montovaná v dielňach ostravského dopravného podniku (teraz dielne Ekova Electric). V pravej bočnici vozu sa nachádzajú troje dvojkrídlové skladacie dvere.

Trolejbus Trollino 15 môže byť na želanie zákazníka vybavený aj pomocným naftovým agregátom, ktorý umožňuje jazdu vozu i mimo trolejové vedenie.

Od roku 2008 je pätnásťmetrový trolejbus Solaris vyrábaný aj v spolupráci s plzenskou Škodou Electric pod označením Škoda 28Tr Solaris.

## Prototyp
Prototyp vozu Trollino 15 bol vyrobený v roku 2003. Po rôznych skúškach bol v Ostrave ešte toho istého roku zaradený do pravidelnej prevádzky a dostal evidenčné číslo 3601.

## Dodávky trolejbusov

## Referencie


* 

## Iné projekty

T
Cena Václava Buriana

**Cena Václava Buriana** je medzinárodné literárne ocenenie, v súčasnosti považované za jednu z najprestížnejších stredoeurópskych literárnych cien. Od roku 2016 je udeľované každý rok v Olomouci na počesť básnika, prekladateľa a publicistu Václava Buriana. Medzinárodná porota každoročne nominuje štyroch básnikov či poetky z Poľska, Slovenska, Česka a nemeckojazyčných krajín Európy.

## Laureáti

Kategória za poéziu
* 2016 – Milan Děžinský
* 2017 – Tomasz Różycki
* 2018 – Jarosław Mikołajewski a Michal Habaj
* 2019 – Max Czollek
* 2020 – Dagmara Kraus
* 2021 – Ondřej Macl
* 2022 – Dominika Moravčíková
* 2023 – Katarína Kucbelová
* 2024 – Zita Iszó

Kategória za kultúrny prínos pre stredoeurópsky dialóg
* 2016 – Aleksander Kaczorowski
* 2017 – László Szigeti
* 2018 – Andrzej Jagodziński
* 2019 – Jurij Andruchovyč
* 2020 – Monika Sznajderman
* 2021 – Martin Pollack
* 2022 – Martin M. Šimečka
* 2023 – Taras Prochasko
* 2024 – Jacek Purchla

## Referencie

Kategória:České ocenenia
Mauzóleum Georgiho Dimitrova

**Mauzóleum Georgiho Dimitrova** () bolo mauzóleum, ktoré sa nachádzalo v centre mesta Sofia v Sofijskej oblasti v západnom Bulharsku.

## Lokalita
Ako lokalita bolo vybrané miesto mestského parku v cenre Sofie. Samotný park bol z tohoto dôvodu zrušený a na jeho mieste vzniklo nové námestie – *ploštad "9 septemvri"* (, doslova *Námestie 9. septembra*). Dnes námestie nesie názov *ploštad "Kňaz Aleksandăr I"* (, doslova *Námestie princa Alexandra I.*).

## História
Mauzóleum bolo postavené ako hrobka pre bulharského komunistického vodcu Georgiho Dimitrova. Bolo naprojektované a postavené hneď po jeho smrti v roku 1949. Celá príprava projektu a výstavba mauzólea trvala len jeden týždeň. Autormi boli architekti Georgi Ovčarov a Račo Ribarov. V roku 1990 bol sarkofág s telom Georgiho Dimitrova odstránený z budovy mauzólea a telo bolo pochované. Následne v roku 1999 bola budova mauzólea zbúraná. Samotný proces búrania z dôvodu masívnosti budovy trval rovnako dlho ako výstavba, teda približne jeden týždeň.

## Charakteristika
Mauzóleum bolo postavené podľa sovietskeho vzoru. Budova bola štvorcového pôdorysu a bola postavená v tvare kocky. V samotnej pohrebnej komore sa nachádzal sarkofág s nabalzamovaným telom Georgiho Dimitrova. Mauzóleum malo aj podzemnú časť, kde sa nachádzali elektroinštalácie, vzduchotechnika (zabezpečovala stálu teplotu, ako aj vlhkosť vzduchu) a miestnosť, ktorá slúžila na pravideľnú údržbu tela Georgiho Dimitrova. Súčasťou boli aj podzemné tunely, ktoré mali slúžiť na to, aby sa v prípade potreby mohol sarkofág s telom rýchlo preniesť mimo budovy mauzólea. Pri vchode do budovy stála z obidvoch strán čestná stráž, ktorá strážila mauzóleum 24 hodín denne. Mauzóleum malo vybudovanú až trojitú záštitu slúžiacu na ochranu v prípade bombardovania.

## Galéria

Georgi Dimitrov Mausoleum 1997.jpg|Detailný pohľad na vchod do mauzólea
BASA-PAZARDZHIK-33B-Georgi Dimitrov.jpg|Dobová fotografia z pohrebu Georgiho Dimitrova v roku 1949


## Referencie

## Iné projekty

Kategória:Stavby v Sofii
Kategória:Mauzóleá v Bulharsku
Kategória:Architektúra z 1949
Cena Grammy za najlepšiu rapovú pieseň

**Cena Grammy za najlepšiu rapovú pieseň** (angl. Grammy Award for Best Rap Song) je ocenenie udeľované na slávnostnom odovzdávaní cien Grammy Awards, ktoré bolo založené v roku 1958 a pôvodne sa nazývalo Gramophone Awards. V tejto kategórii sú oceňovaní umelci za kvalitu piesní v žánri rapovej hudby. Vyznamenania vo viacerých kategóriách každoročne udeľuje Národná akadémia umení a vied Spojených štátov s cieľom „oceniť umelecké úspechy, technické znalosti a celkovú excelentnosť v hudobnom priemysle bez ohľadu na predaj albumov alebo pozíciu v hudobných rebríčkoch“.

## Príjemcovia

## Referencie

*

Kategória:Grammy Award
Kategória:Hudobné ocenenia USA
Kategória:Rep (hudba)
Brána (sedlo)

**Brána** () je sedlo v Oravských Beskydách, oddeľujúce Babiu horu () a Malú Babiu horu (). Leží na slovensko-poľskej hranici, približne  severne od Námestova, na pomedzí CHKO Horná Orava a Babiogorského Parku Narodowego.

## Poloha
Nachádza sa vo východnej časti Oravských Beskýd, v geomorfologickom podcelku Babia hora. Vedie ním slovensko-poľská štátna hranica, hranica medzi Žilinským krajom a Malopoľským vojvodstvom
a okresom Námestovo a Powiatom nowotarským. Južná, slovenská časť sedla zasahuje na katastrálne územie obce Oravská Polhora. Leží na rozvodnici a pokým južné svahy odvodňuje riečka Bystrá do Polhoranky a rieky Orava (úmorie Čierneho mora), severné svahy na poľskom území odvodňuje *Marków potok* cez rieku *Skawica* do Visly (úmorie Baltského mora). 

## Turizmus
Sedlo Brána oddeľuje dva najvyššie vrchy Oravských Beskýd a vedie ním hlavný hrebeň, ktorým prechádza turistický chodník. V sedle sa naň pripája chodník od chaty *Markowe Szczawiny*. Zo sedla sú zaujímavé a ďaleké výhľady, napr. na Oravskú Maguru, Malú a Veľkú Fatru či Veľký Choč.

### Značené trasy
* po  modrej značke po hlavnom hrebeni:
** zo západu z Malej Babej hory () 
** z východu z vrcholu Babej hory ()
* po  červenej značke zo severu od horskej chaty *Markowe Szczawiny*

## Referencie

## Pozri aj
* Oravské Beskydy
* Babia hora (geomorfologický podcelok)

## Iné projekty

## Externé odkazy
* Poloha na turistickej mape

Kategória:Sedlá Oravských Beskýd
Beskydok (vrch v Oravských Beskydách)

**Beskydok** alebo **Modralová** (; ) je vrch Oravských Beskýd. Leží na slovensko-poľskej hranici, približne  severne od Námestova. Na jeho východnom temene sa v nadmorskej výške  nachádza najsevernejší bod slovenského územia.

## Poloha
Nachádza sa na severnom okraji pohoria, v geomorfologickom podcelku Polhoranská vrchovina. Na poľskom území nadväzuje pohorie Beskid Żywiecki. Vrch leží na hranici Žilinského kraja, Malopoľského a Sliezskeho vojvodstva, na rozhraní okresu Námestovo, Powiatu nowotarského a żywieckého. Na slovenskom území zasahuje na katastrálne územie obce Oravská Polhora. Vrch, v Poľsku nazývaný *Mędralowa*, susedí na severovýchode s *Magurkou* (), juhovýchodne sa v diaľke vypína Malá Babia hora () a juhozápadným smerom vrch *Javorina* (). Hrebeňom vedie rozvodnica Čierneho a Baltského mora. Južná, slovenská časť masívu sa nachádza v CHKO Horná Orava. 

## Opis
Beskydok tvorí horský chrbát, ktorý sa v západo-východnom smere tiahne centrálnou časťou hlavného hrebeňa Oravských Beskýd. Vrch je zalesnený a výhľady umožňujú len menšie lokality bez porastu. Plochým, v smere hrebeňa pretiahnutým vrcholom vedie štátna hranica a v jeho východnej časti je najsevernejší bod územia Slovenska. V jeho blízkosti stojí drevený zrub. Severnú časť hrebeňa odvodňujú prítoky potoka *Bystra*, ktorá smeruje do rieky Koszarawa, južnú, slovenskú časť odvodňuje Polhoranka, ktorá má v oblasti pramenište. Tak ako celý hrebeň, aj Beskydok tvorí hranicu medzi rozvodiami Baltského a Čierneho mora.

### Výhľady
Vrch ponúka z čiastočne odlesneného vrcholu obmedzený, no ďaleký výhľad. Juhovýchodnému horizontu dominuje Malá Babia hora () a Babia hora (), juhozápadnému zasa Pilsko (). Dobre pozorovateľné sú okolité vrchy a pri vhodných podmienkach aj vzdialenejšie pohoria, ako Sliezske Beskydy, časť Krivánskej Fatry, Oravská Magura, Chočské vrchy, hrebeň Ďumbierskych Tatier a okraj Západných Tatier.

## Prístup
* po  značke z Oravskej Polhory cez *Jalovecké sedlo* 
* po  značke hlavným hrebeňom:
** zo západu zo sedla Hliny
** z juhovýchodu cez Malú Babiu horu ()

## Referencie

## Pozri aj
* Polhoranská vrchovina
* Zoznam vrcholov v Oravských Beskydách

## Iné projekty

## Externé odkazy
* Poloha na turistickej mape

Kategória:Vrchy v Oravských Beskydách
Kategória:Tisícovky na Slovensku
Kategória:Vrchy v okrese Námestovo
Kategória:Vrchy v Poľsku
Kategória:Tisícovky v Poľsku
Kategória:Vrchy v Sliezskom vojvodstve
PureOS

**PureOS** je distribúcia operačného systému GNU/ Linux zameraná na súkromie a bezpečnosť, je založená na linuxovej distribúcii Debian a využíva desktopové prostredie GNOME. PureOS je udržiavaný spoločnosťou Purism ktorá ho využíva vo svojich vlastných notebookoch a smartfónoch Librem.

PureOS je navrhnutý tak, aby obsahoval iba slobodný softvér s otvoreným zdrojovým kódom (FOSS/FLOSS) a vďaka tomu je aj zahrnutý v *zozname slobodných distribúcií GNU/Linux*, ktorý vydala Nadácia slobodného softvéru.

PureOS využíva na ochranu súkromia napríklad vlastný webový prehliadač PureBrowser, ide o variantu Firefoxu, upravenú pre ochranu súkromia. Ako hlavný internetový vyhľadávač využíva DuckDuckGo.
[náhľad|Mobilné rozhranie mobilných telefónov PureOS, ''[https://source.puri.sm/Librem5/phosh Phosh]''](https://sk.wikipedia.org/wiki/S%C3%BAbor:Phosh%2C_the_GNOME_mobile_shell%2C_developed_by_Purism_and_GNOME_%282018-05%29.jpg)

## Externé odkazy
* Oficiálna stránka 
* PureOS na DistroWatch

## Zdroj

Kategória:Operačné systémy pre mobilné zariadenia
Kategória:Distribúcie Linuxu